Is die "Waarheid" regtig belangrik? - BibleForums Christian Message Board
Sep 16th 2007, 07:14 AM
Op 'n ander forum lees ek hierdie plasing van 'n agnostikus raak...
En dit laat my wonder: Hoekom is dit so belangrik dat jou denkraamwerk noodwendig die "waarheid" moet versinnebeeld?
Wie sê dis hoegenaamd moontlik om 'n grip op die "waarheid" te kry, whatever dit ookal mag beteken?
Moet 'n mens nie maar eerder aanvaar dat ons inderdaad een of ander denkraamwerk nodig het, ongeag of dit noodwendig die "waarheid" is of nie, al is dit dan nou net om darem almal op min of meer dieselfde bladsy te wees sodat die samelewing kan funksioneer nie?
En is die vraag dan nie eerder hoe gesond en toepaslik daardie denkraamwerk vir die oomblik is, as hoe "waar" dit is nie?
Sal mens ooit enigiets meer van 'n denkraamwerk kan sê as: "Dit werk goed genoeg onder die omstandighede", of: "Dit *#$@!" ?
Hoe sal jy hom antwoord?
Sep 17th 2007, 06:09 AM
Jy sal dalk moontlik weet hoe ek hom sal antwoord, dit sal iets wees soos:
....Bekeer julle, want die koninkryk van die hemele het naby gekom.
Hierdie persoon is vasgevang in die post moderne/NAM (New Age Movement), of hy homself nou wil klasifiseer as 'n agnostikus of nie, feit bly, hy deel die waardes van hierdie "geloof"-struktuur.
Want post modernisme berus daarop dat waarheid relatief is en dat wat vir jou waar is, nie noodwendig vir my waar is nie, jou morele waardes is nie noodwendig my morele waardes nie, maar nie een van ons is verkeerd nie. Nou ek en jy sal weet dat dit heeltemal teen die Woord is.
En Ek sal die Vader bid, en Hy sal julle 'n ander Trooster gee om by julle te bly tot in ewigheid:
Joh 14: 16-17
Natuurlik ontken post modernisme/NAM hierdie Skrifgedeeltes rakende waarheid aangesien waarheid volgens hulle nie op een plek kan berus nie, maar ook met die ontken van hierdie Skrifgedeeltes, ontken hulle ook vir Christus as die enigste weg tot die Vader en dus ontstaan die vraag by hulle of Jesus wel die enigste weg is na die Vader.
Dus, buite die wil van God en die kennis van God en die bekering tot God deur Jesus Christus, tesame met die ontvang van die Heilige Gees, is daar geen manier hoe jy die waarheid kan ken nie.
Nou sal so 'n persoon seker ook iets kan vra soos:
Nou wie dan tussen die Christen en bv. die Moslem besit die waarheid?
Ek ken 'n ou wat al redelik met Moslems evangelisasiewerk gedoen het. Nou hierdie ou ken die Koran ook goed. Dit is amazing om te hoor hoe hy dit vir die Moslems uitlê.
Hy sal bv. begin deur die vra of die persoon glo in die profete, waarop hy sal antwoord natuurlik "Holy are they".
Dan sal hy vra of 'n profeet 'n leuen kan vertel en die Moslem sal hom antwoord dat 'n profeet nie kan nie.
Goed, dan sal hy vir hom vra of Jesus 'n profeet was. Dan moet hy natuurlik daarop antwoord, ja, Jesus was 'n profeet, "een van die groot profete".
Nou kom die deel in wat ek nie geweet het nie, aangesien ek nie die kennis het van die Koran wat hy het nie.
Dan sal hy vra of die Moslem bewus is daarvan dan die Koran sê jy moet die Bybel lees. Hier begin die Moslem dan ongemaklik raak, want soos ek verstaan is dit inderdaad wat die Koran sê.
Dan noem hy dat hierdie persoon nou beaam het dat Jesus 'n profeet is, dat 'n profeet nie 'n leuen kan vertel nie en dat die Koran sê hy moet die Bybel lees.
Nou laastens neem hy die Moslem na Joh 14:6
Ja wel, wat sal Moslem se kind dan nou vir homself te sê hê?
Hierdie persoon waarvan jy hier aangehaal het Ferdi, sal vir God moet leer ken, dit is nie goed genoeg om te sê, "maar ek het nie geweet nie".
It's good to be good, but it aint good enough
Oct 4th 2007, 10:26 AM
Ek het noudie dag iets gelees wat nogals baie snaaks was.
"Vir my is groen rooi en rooi groen, wil jy dalk so 'n entjie saam met my deur die dorp gaan ry?"
Verduidelik nogals vir my baie goed die beginsel van "waarheid is relatief"
Oct 4th 2007, 01:01 PM
Net op die lang pad... of net as jy by die groen ligte stop en oor die rooi ligte jaag... ek hou van sports, veral as dit relatief gevaarlik is
Oct 4th 2007, 01:19 PM
Jy weet mos, vir my is die treinspoor relatief veilig, want die trein beweeg mos maar relatief stadig.
Oct 4th 2007, 02:13 PM
.... of relatief selde
Oct 4th 2007, 02:34 PM
In hierdie klein plekkie waar ek bly, ry hulle relatief nooit nie...
Oct 5th 2007, 11:17 AM
Julle is relatief laf! Maar die punt is gemaak! (Ek dink dis 'n puik voorbeeld)
Oct 5th 2007, 11:37 AM
Dit is jou persepsie, dit is nie noodwendig vir my waar nie
Almal, sien julle amptelik as oor die vingers getik
And I exit, --> stage right
Oct 5th 2007, 11:45 AM
Ek het dit nie bedoel as 'n beskuldiging nie.....wat's fout met "laf wees"? Of RELATIEF laf dan!
Oct 5th 2007, 11:49 AM
Dit laat my dink aan 'n ander onderwerp - ligsinnigheid! Maar ek sal 'n nuwe draad daaroor oopmaak.
Ek twyfel sterk of jy dit in jou het om gemeen te kan wees
Jan 8th 2010, 09:45 AM
Soms lees mens 'n ou draad raak en dan wonder mens net weer, is die WAARHEID regtig belangrik?
Jan 8th 2010, 04:34 PM
Wat is jou gevoel hieroor, Ferdi?
Jan 9th 2010, 07:22 AM
Ek dink die waarheid is kritiek. Die agnostikus wat die aanvanklike stelling gemaak het, sal seker nie wil hoor dat iemand wat hom wil moor die waarheid beet het nie. Nog minder sal hy wil hoor dat die voertuig wat hy besit eintlik 'n leuen is, nie aan hom behoort nie en Sipho-highjacker of Kallie-karsteler hom maar kan 'neem' nie. Die ergste gaan seker wees om te hoor, die waarheid oor sy verlore siel het saak gemaak, die dag as hy voor God se regterstoel gaan staan. Ons sal nie kan leef as daar nie 'n waarheid is nie, ongeag of mens in God glo of nie, want om darem net 'n smakie van redelikheid in die lewe te kan hê, moet daar 'n waarheid wees. Almal ry tog aan die linkerkant van die pad, want dit is die waarheid en bepaald betaal meeste mense darem dit wat hulle in Checkers van die rakke af neem. Ek dink as die leuen moet heers sal Checkers nie een dag oorleef nie en om op die pad te wees sal 'n absolute nagmerrie raak.